
DISSERTATIO  MEDICO-CHIRURGICA 


INAUGUUAMS 


DE 


CATARACTA, 


EJUSQUE  VARIETATIBUS. 


AUCTORE  ZDVARDO  FOOARTY. 


Inter  omnes  affectiones  locales,  quibus  ob¬ 
noxium  est  corpus  humanum,  nullae  medico¬ 
rum  chirurgorumque  attentione  digniores 
mihi  videntur,  iis,  quae  istam  facultatem  vi¬ 
sus  egregiam  afficiunt.  Haec  considerans, 
ac  mecum  perpendens,  ad  istius  vitii  explica¬ 
tionem  vulgo  Cataracta  nominati,  meipsum 
accinxi. 

Lentis  crystallinae  opacitatem  Hippocra¬ 
tes  veteresque  Graeci  nominarunt ; 

et  Galenus  eodemque  tempore  infe¬ 

liciter  docuit,  lentem  esse  proximum  visionis 
organum  ;  quam  sententiam,  multi  ac  magni 
nominis  viri  secuti  sunt,  usque  ad  annum 
MDCLvi,  quum  inter  multos,  Lasnier  de  hac 
re  obscuritatem  detexit.  Nihilominus,  ta¬ 
men,  multi  hypothesin  Galeni  amplexi  sunt, 
donec  postremi  initio  seculi,  libri  quos  Me- 
RY,  Mater-Jan,  Brisseau,  et  Heister  de  hac 
re  scripserunt,  veritatem  fundamento  immu¬ 
tabili  posuerunt.  Iste  medicus  nobilis,  ele- 
gansque  scriptor,  Celsus,  hunc  morbum  Suf¬ 
fusionem  appellat.  In  classe  etiam  Localium, 
in  ordine  Dysaesthesiae,  et  in  genere  Caligi¬ 
num,  in  CuLLENi  eximii  Synopsi  Nosologiae 
Methodicae  reperitur.  Quo  tempore  aut  lo¬ 
co  hic  morbus  nomen  Cataractae  adeptus 
est,  inscius  sum  ;  nec  ullo  modo  nominibus 
antiquioribus  melius  videtur  :  igitur,  eo  uti 
coactus  sum  consuetudine  sola,  ista  rerum 
dominatrice,  sed  cum  Hey  sub  eo  intelligo, 

non  quidem  lentis  crystallinae  opacitatem 
sive  capsulae,  verum  lentem  seu  capsulam 
ipsam  in  statu  opaco.  “  For  opacity  being 
only  a  quality  ot'  the  crystalline,  cannot  be 
depressed  or  cxtracted.  It  is  the  lens  it- 
self,  or  its  capsule,  that  is  the  subject  of  ope- 
ration.  We  ought,  therefore,  to  say,  that 
the  tcrm  Cataracta  eithcr  expresses  an  opa¬ 
city  of  the  crystalline,  or  the  crystalline  it- 
self,  in  an  opaque  state.  After  this  definition, 
we  can  speak  with  propriety  of  breaking,  de- 
pressing,  or  extracting,  a  cataract 


DE  CATARACTAE  HISTORIA. 

Ut  supra  demonstravimus,  veram  cata¬ 
ractae  naturam  antiqui  penitus  nescierunt.- 
Unde  orta  est  Empiricorum  classis,  qui  sibi 


•  IIey’s  Obserralions  in  Surgery,  £dit.  2.  p.  43. 

in  oculorum  morbos  jus  unicum  vindicarunt, 
quod  valde  adversus  scientiae  eorum  verae 
progressum,  hisce  temporibus,  militabat ; 
itaque  quamvis  de  iis,  veteres  mentionem  fa¬ 
ciunt,  cum  eorum  cognitio  necessario  in  ob¬ 
scuritate  maxima  involuta  erat,  praeter  Gale¬ 
num  sequi,  nil  fecerunt,  auf  perperam  de  his 
conjecturam  aliquam  ineptam  mendacemque 
proponere.  “  Some  attributed  cataract  to  a 
distemper  of  the  vitreous  humour,  others  to 
one  of  the  aqueous ;  by  some  it  was  thought 
to  be  a  condensation  of  earthy  particles  ;  by 
others  a  membranous  film ;  it  was  said  by 
some  to  be  anterior,  by  others  posterior  to 
the  pupil ;  it  was  often  confounded  with 
gutta  serena,  and  sometimes  even  with  opaci- 
ty  of  the  cornea  Quanta  ignorantia  ! 
quanta  inscitia  ac  errore  !  de  re  summi  mo¬ 
menti  versarentur.  Nostri  temporis,  tamen, 
chirurgi  anatomia  morborumque  phaenominis 
peritiores,  hanc  ad  medicinae  scientiam  co- 


*  Pott’s  Works  by  Earle,  Edit,  Lond.  1808,  vol.  iii,  p.  139. 

natibus  suis  juste  adjicerunt,  quae  ut  pars 
discreta  certe  nunquam  existit,  nisi  ignoran¬ 
tia  ac  hominum  credulitate,  qui  seipsos  em¬ 
piricis  talibus  tradiderunt,  et  ita  fraude  ini¬ 
qua  astutiaque  paucorum  fallebantur. 

Libri  eximii  Pott  praecipue  et  chirurgo¬ 
rum  plurimorum  seculi  proximi,  veram  cata¬ 
ractae  scientiam  multum  promoverunt ;  et  ii 
ScAiipAE,  Saunders,  et  CooPER,  de  hac  mag¬ 
nam  hisce  temporibus  utilitatem  generi  hu¬ 
mano  attulerunt.  Primo  horum  multum  de¬ 
bet  chirurgia,  quia  couching  operationem  per¬ 
fectiorem  tutioremque  reddidit,  et  prorsus 
extractioni  anteponendam.  Secundo,  prop¬ 
ter  exemplum  ab  illo  chirurgis  feliciter  prae¬ 
bitum,  per  operationes  eleganter  exhibitas, 
in  cataractas  infantium  congenitas  ;  quorum 
multi,  ante  liber  Dom.  Saunders  a  Farre 
vulgatus  esset,  caecitate,  saltem  ad  an- 

4 

num  octavum  plectabantur,  non  solum  cum 
detrimento  educationis  magno,  sed  etiam 
oculi,  vitio  manente,  motum  volubilem  ac¬ 
quirebant,  qui  ad  vitae  ultimum  haud  raro 


6 


DE  CATARACTA. 


permansit;  retinaeque  etiam,  lege  omnibus 
animalium  corporum  structuris  communi, 
inertia  deficiunt  Dom.  Saunders  per 
operationes  maturas  his  malis  obstabat,  et 
modum  optimum  etiam  eas  tractandi  inve¬ 
niendo,  ac  belladonnae  usum  instituendo, 
causa  pupillam  amplificandi,  quo  cognitionem 
hujus  vitii  perfectiorem  habemus,  laudem 
merito  magnam  adeptus  est :  nam,  quamvis 
R.AYt  esse  videtur  primus,  qui  mentionem 
hujus  belladonnae  actionis  fecit,  honos  ta¬ 
men  eam  adhibendi,  et  in  medium  proferen¬ 
di,  Saunders  prorsus  debetur.  Sam.  Cooper 
etiam,  nam  in  ejus  libro,  cui  titulus  est 
Critical  Reflections  on  the  Cataract,^^  mo¬ 
dum  Professoris  Scarpae  nos  sequi  admonet ; 
et  quamvis  cataractam  faustam  a  “  couch- 
ing^^  mederi  posse,  ostendit ;  unde,  ut  mihi 
videtur,  ista  extractionis  operatio  ex  toto 


*  Saunders  on  Diseases  of  the  Eye,  by  Farre,  edit.  Lond.  1811, 
p.  153,  et  seq. 

f  Vide  Van  Swietenii  Commeat,  edit,  2.  1753,  tom,  iii,  p.  363, 

ncgligetur,  quae  a  Daviel  *  olim,  nec  imme¬ 
rito  profecto,  tunc  proposita  erat  ;  quia  eo 
tempore,  instrumentis  adeo  rudibus  couchirig 
operatio  effecta  est,  ct  hominibus,  ut  inquit 
Fabricius  t,  potius  casu  quam  peritia  fretis, 
ut  eventus  plerumque  infelicissimus  secutus 
est. 

Ex  jam  dictis,  videtur,  cataractae  histo¬ 
riam  nihil  aliud  esse  quam  expositionem  er¬ 
roris  unius  chirurgorum  veterum,  qui  vanis 
hypothesibus  nitebatur  ;  et  chirurgiae  hujus 
aevi  dignitatem,  observatione  ac  anatomiae 
pathologiaeque  scientia  nitentis,  abunde  de- 
monstrat. 


•  Ware’s  Trandation  of  \Venzell’s  Treatise  on  the  Cataract, 
edit.  5.  Lond.  }815,  pag.  39. 

f  Fabricii  ab  Aquapendente  opera  chirurgica,  edit,  ixv,  Patar. 
1666,  pag.  213. 

CATARACTAE  DEFINITIO  VARIETATISQUE.  i 

In  statu  lentis  crystallinae  vel  capsulae 
ejus  opaco,  constat  cataracta,  quo  lucis  ra-  ^3 
dii  in  retinam  incidere  haud  sinuntur  :  et 
secundum  eorum  interceptionem,  omnis  vi-  j 
sus  depravati  gradus  ab  levi  obscuritate  ad 

caecitatem  pene  perfectam,  morbum  comita-  4 

i 

tur.  j 

i 

In  quibusdam  exemplis,  lentis  vel  capsulae  ( 
quaedam  pars  tantum  in  statu  opaco  est ;  ^ 

.  X  . 

saepius  vero  utriusque  tota  substantia  obfus- 
catur  j  et  in  cataractis  plurimis  utraque  si¬ 
mul  morbi  particeps  est. 

Ubi  e  lente  sola  formatur  cataracta.  Lenti¬ 
cularis  nominatur,  cujus  generis  species  qua- 
tuor  sunt ;  Prima,  seu  Imperfecta  existit,  ubi 
lentis  quaedam  pars  facta  fuerit  opaca,  reli¬ 
qua  perlucida  remanente  :  Secunda,  seu  Fir- 

i 

ma  vocatur,  ubi  lens  modicam  aut  firmita-  j 

tem  insolitam  adeptus  est ;  firmitatem  quam 
insolitam  Dom.  Pott  *  raro  accidere  pro¬ 
bat  :  Tertia,  seu  Mollis  evenit,  quando  sic 
est  cataractae  conditio,  ut  casu  recenti  mol¬ 
lior  evadat  ;  liincque  saepe  cataracta  Casca 
nominatur:  Quarto,  seu  Fluida,  ut  nomine 
denotetur,  ex  lentis  degeneratione  in  flui¬ 
dum  oritur,  lacti  simillimum,  unde  haud 
raro  Lactea  appellatur :  Dom.  Pott  opinatur 
nigram  auctorum  cataractam  fuisse  hujus  ge¬ 
neris  translucidam. 

Cum  a  capsula  sola  formatur  cataracta, 
tunc  Membranacea  nominatur,  cujus  duae 
varietates  sunt  :  Prima,  seu  Imperfecta,  fit, 
quando  quaedam  capsulae  pars  tantum  opa¬ 
ca  sit,  reliqua  perlucida  remanente :  Secun¬ 
da,  seu  Perfecta,  a  capsula  omnino  opaca 
formatur ;  et  quia  olim,  nisi  post  lentis  de¬ 
pressionem  non  observata  est,  auctoribus 
Membranacea  Secundaria  vocata  est ;  quam¬ 
vis  hoc  nomen  non  inepte  inditum,  quum 


*  Pott’s  Works  by  Earle,  vol.  iii,  p.  146. 

secuti  Petit  injunctionem  chirurgi  errabant, 
evitando  capsulae  lacerationem  *  ;  hodierno 
tempore  tamen,  quoniam  evidens  omnibus 
est,  faustum  operationis  exitum,  ex  magna 
partis  hujus  ipsius  destructione  multum  pen¬ 
dere,  nomen  vitari  debet,  quod  in  errorem 
ducat.  Ex  operatione  male  effecta  catarac¬ 
tam  talem  oriri,  et  particulas  etiam  capsulae 
non  satis  laceratae,  ut  narrat  Scarpa  t,  coire, 
iterumque  cataractam  formare  posse,  scio. 
Hi  quidem  eventus,  ab  operationibus  infeli¬ 
citer  effectis,  locum  in  ordine  morborum  na¬ 
turali  merere  haud  mihi  videntur  ;  casusque 
in  quibus  oculi  structuram  delere  metuens 
chirurgus,  operatione  una  morbum  extirpa- 
re  desistit,  ad  eundem  morbum  rectius  per¬ 
tinere  videntur.  Cataractarum  tunc  mem¬ 
branacearum  duas  species  servavi,  earum 
quaeque  cum  quibusdam  lenticularium  con¬ 
jungi  potest,  talisque  compositio  saepissime 


*  Platneri  Institutiones  Chirurgiae,  edit.  Lips.  1758,  pag.  759. 
f  Briggs’  Translation  of  Scarpa  on  Diseases  of  the  Eyes,  edit. 
Lond.  1806,  pag.  595. 

rev  era  accidit  ;  at  nomina  iis  diversa  haud  ap¬ 
ponam,  quia  parum  proficit;  nusquam,  tamen, 
obliviscendum  est,  quippe,  quia,  nunquam 
deprimendam  monet  lentem,  antequam  pars 
anterior  capsulae  bene  fuerit  lacerata. 

Quaevis  cataractarum  adhuc  memorata¬ 
rum  hominibus  omni  vitae  gradu  contin¬ 
gat  ;  sed  in  iis  aetate  provectis  saepius  in¬ 
veniuntur.  Sequentes,  nisi  in  casibus  ne¬ 
glectis  * * * §,  pueris  propriae  sunt. 

Cataractae  omnes  congenitae,  primo  lenti¬ 
culares  sunt  t ;  sed  plerumque  ante  annum 
secundum,  semper  ante  octavum,  illis,  quae 
a  primo  imperfectae  fuere,  exceptis,  lens  ab¬ 
sorbetur,  ac  locus  ejus  cataracta  alba  vi  resi¬ 
liendi  praedita  impletur,  qUae  deprimi  aut 
extrahi  a  Saunders  non  possit  t.  Quoniam 
annus  secundus  faustissimum  est  tempus  ad 
has  removendas  §,  et  tunc  etiam,  cum  supra 


•  Scarpa  on  Diseases  of  the  Eyes,  by  Briggs,  p.  387. 

1  Saunders  on  Diseases  of  the  Eyc,  by  Farre,  p.  152. 

J  Ibid.  loco  citata. 

§  Experientia  ab  multa,  hoc  cataractarum  extirpationum  talium. 

dicta  exceptione,  quia  membranaceae  sunt ; 
eas  dividere  jn  Imperfectam,  seu  eaiii  in  qua 
lentis  centrum  opacum  est,  reliqua  transluci¬ 
da  remanente,  (et  quae  in  sequentis  statum, 
ante  mederi  potest,  converti  debet)  ;  et  in 
Perfectam  supra  satis  descriptam,  ad  conclu¬ 
sionem  felicem  ducere  mihi  videtur :  harum 
primum  Lenticularem,  secundum  Membrana¬ 
ceam  congenitam  fert  animus  nominare. 

Ex  antecedentibus,  deducitur  tabula  an¬ 
nexa  ;  et  nominibus,  quae  in  ea  inveniuntur, 
utendo,  obscuritatem  vitare  spero  :  quae  in 
hac  re  nimis  frequenter  accidit,  applicatione 
nominum  ad  omnem  cataractae  speciem  va¬ 
riorum  ;  et,  ut  tabulam  magis  perspicuam  red¬ 
dam,  morbi  naturam,  ad  quem  pertinet,  no¬ 
mine  utroque  exprimere  conatus  sum;  ge¬ 
nus  vero  tertium  in  species  non  distribui, 
praesertim  quod  pro  lenticulare,  verbum 
compositum  affigendo,  ubicunque  opus  est, 
denominatio  apta  reperitur. 


vitae  tempus  a  Saunders  optimum  inveniebatur,  p.  153,  ejus  oper.  a 
Farre. 

CLASSIS  LOCALIUM,  ORDO  CATARACTA. 

Genus  I.  Cataractae  Lenticulares. 

Spec.  1.  Cataracta  imperfecta  lenticularis. 

2.  - firma  - 

3.  - mollis  - 

4.  - fluida - 

II.  Cataractae  Membranaceae. 

5.  Cataracta  membranacea  imperfecta. 

6.  - - perfecta. 

III.  Cataractae  compositae. 

IV.  Cataractae  congenitae. 

7.  Cataracta  congenita  lenticularis. 


8. 


membranacea. 

SIGNA  OMNIBUS  CATARACTIS  COMMUNIA. 

Cataractae  raro  summum  vehementiae 
gradum  subito  attingunt  *  :  plerumque  ob¬ 
scuritate  visus  levi  sensim  incipiunt ;  quae 
paulatim  augescit,  quaeque  per  longum  tem¬ 
pus  aegro  ante  percipitur,  quam  ulla  pone 
pupillam  opacitas  chirurgo  observari  potest. 
Vitio  ingravescente,  ab  illo  demum  observa¬ 
tur,  et  nunc  caligine  densissima  oculi  obum¬ 
brantur,  ac  morbus  ad  statum  ultimum  cele- 
riter  tendit  y  quo  tanta  est  cataractae  opaci¬ 
tas,  ut  aeger  miserandus  lucem  a  tenebris 
vix  distinguere  possit.  Morbo  jam  suminum 
adepto,  sic  sine  mutatione  vitae  ad  ultimam 
permanserit,  nisi  operatione  remotus  fuerit. 
Notandum  est  cataractam  fieri  opaciorem, 
prout  visus  caligo  augetur  ;  ac  a  statu  per- 


*  Casus  duo  tales  in  “  Hey’s  Observation  in  Surgery,  p.  50.  videantur. 

lucida  ad  colorem  albidum,  aut  cinereum, 
vel  flavum,  vel  fuscum  mutari  videtur. 

Cataractae  iere  omnes,  etiamsi  perfectae 
et  compositae  sunt,  tamen,  propter  structu¬ 
ram  lentis  naturalem,  cataractae  incipientes 
in  centro  opacitatem  majorem,  quam  in  cir¬ 
cuitu  semper  habent ;  qui  profecto  circuitus, 
hoc  tempore,  ubi  pupilla  patula  est,  apparet  ut 
corona  nigra  cataractae  nucleum  circumdans. 
Hic  vero  aspectus  raro  ultimo  in  morbi  gra¬ 
du  manifestus  est;  quinetiam  nunc  lucis  ra¬ 
dii  in  retinam  aliquatenus  incidentes  per  ca¬ 
taractae  marginem  tenuem,  efficiunt,  ut  aeger 
eos  discernere  potest ;  et  res,  dummodo  noii 
ante  pupillam  praecise  sint  sitae,  ab  hac  causa 
in  primis  vitii  gradibus  optime  aegro  perspi¬ 
ciuntur  ;  unde  etiam  melior  est  visus  in  luce 
modica  quam  clara ;  et  in  splendida,  tanta 
revera  est  pupillae  contractio,  ut  cataractae 
circuitum  iris  penitus  obducat,  et  caecitas 
hinc  plena  supervenit. 

CATARACTARUM  SIGNA  SINGULARUM. 

Cataractarum  signis  generatim  perspec¬ 
tis,  ut  de  singulis  aliquid  dicam,  tempus  est, 
quamvis  nihil  habeo  proferendum,  quod  ea¬ 
rum  naturam  aperte  demonstret,  imperfectis 
et  congenitis  exceptis,  donec  acus  in  eas  ad¬ 
moveatur  ;  tunc  morbi  notitiam  certam  ac¬ 
quirimus,  feliciterque  satis  cito  ut  nos  in  ope¬ 
rationibus  dirigat. 

Antequam  symptomata  enumeramus,  qui¬ 
bus  cataractae  speciem  distinguamus,  ob¬ 
servandum  est,  cum  in  hoc  tentamine,  de  sta¬ 
tu  pupillae  dilatato  loquor,  sub  eo  statum  na¬ 
turalem  in  luce  modica ;  cumque  de  dilata- 
tissimo,  ejus  statum  Atropa  Belladonna  in¬ 
ductum,  intelligo ;  quo  fere  tota  cataractae 
facies  in  conspectum  profertur.  Satis  apparet 
hoc  ad  veram  ejus  naturam  cognoscendam 
multum  conferre.  Hoc  medicamentum,  sic 

optime  adhibendum  est.  Palpebrae  oblini 
debent  ejus  extractione,  in  aqua  ad  lactis 
cremoris  spissitatem  diluta,  horae  per  spatium, 
antequam  oculum  perscrutemur*;  deinde  iris, 
belladonna  abluta,  obliterata  prope  invenitur, 
ac  pupilla  mirum  in  modum  ampliticata :  ut 
haec  belladonnae  actio  specifica  sit,  adhaesio, 
et  haec  tantum  inter  iridem  ac  lentis  capsu¬ 
lam  pupillae  dilatationi  obstet  oportet. 

De  cataractis  Imperfectis,  sive  Lenticulari¬ 
bus,  sive  Membranaceis,  nunquam  accepiiniis, 
nisi  visionis  axim  ipsius  occupant.  Quum  sic 
sitae  sunt,  in  statu  pupillae  dilatatissimo  dis¬ 
tincte  aeger  res  videre  potest  t;  et  hoc  certo 
hujus  generis  cataractas  adesse  constanter 
ostendit.  Nunc  si  sub  opacitate,  in  hoc 
pupillae  statu,  lentem  oblique  claram  videre 
possumus,  non  dubitandum  quin  cataracta 
membranacea  imperfecta  adsit. 

Cataracta  Firma  Lenticularis,  colore  cine¬ 
reo  aut  flavo  aut  fusco  est,  et  tenuis,  parva, 


•  Saunders  on  Discascs  of  the  Eye  by  Farre,  page  138. 

I  Casus  Ulls  a  SaundeA,  pag.  210,  ejus  a  Farre  oper,  notatul-. 

planaque  ;  pone  iridem  profunde  jacet,  et 
cameram  humoris  aquosi  posteriorem  prae¬ 
ter  modum  capaciorem  reddit ;  propter  quam 
iridis  motus  expediti  liberique  sunt.  Qui 
hac  specie  affliguntur,  non  lucem  tantum  a 
tenebris  bene  distinguunt,  sed  in  luce  modi¬ 
ca  saepissime  fulgentia  discernunt.  In  quo 
statu  pupillae  etiam  dilatatissimo,  cataracta¬ 
rum  talium  nigra  circa  nucleos  corona,  in 
gradibus  etiam  ultimis  videri  potest.  Cata¬ 
racta  Mollis  Lenticularis  fere  albida  est, 
faciemque  gibbam  habet,  quae  maculis  colo¬ 
ris  alius  plerumque  variatur  ;  semper  est  ma¬ 
jor,  saepe  partibus  duabus  lente  sana ;  forma 
prope  globosa ;  hinc  ad  partem  iridis  poste¬ 
riorem  accedit ;  motus  ejus  pigros  efficit  j 
pupillam  maxime  dilatat,  cujus  margo  super 
faciem  ejus  tam  arcte  annexa  est,  ut  pene 
cameram  humoris  aquosi  posteriorem  deleat. 
Haec  in  casibus  nonnullis  ad  magnitudinem 
talem  crescit,  ut  mole  sua  cataractae  tran¬ 
situm  ante  iridem  impedire  videtur.  Post 
primum  hujus  speciei  gradum,  nigra  ejus 

[  corona  nucleum  circa  non  evidens  est  ;  et 
I  in  hac  tanta  exclusio  est  lucis,  ut  caecita- 
1  tem  graviorem,  quam  cataracta  ulla  alia,  gig- 
!  net.  Cataracta  Fluida  Lenticularis  proxi¬ 
me  descriptae  adeo  similis  est,  ut  una  ab 
t  altera  aegre  distinguatur.  Utriustjue  est  am¬ 
pliores  lente  sana  esse  ;  ambae  faciem  gib¬ 
bam  maculatamque  habent  ;  ambae  iridis 
motus  impediunt  ;  ambae  pupillam  dilatant ; 
ambaeque  caecitatem  magnam  producunt; 
nigra  circa  nucleum  cataractae  corona,  in 
alterutra  earum  (etiam  in  statu  pupillae 
dilatatissimo)  post  primum  gradum  non  ma¬ 
nifesta  est.  Signa  sequentia  inter  has  dis¬ 
tinguunt  :  Maculae  super  faciem  posterio¬ 
ris,  non,  ut  in  priore,  immobiles  sunt,  at  pres¬ 
sura,  aut  motu  ipsius  oculi  repentino,  posi¬ 
tiones  mutare,  et  saepe  per  temporis  punc¬ 
tum  prorsus  evanescere,  coguntur.  In  statu 
pupillae  dilatatissimo,  semicirculus  hujus  spe¬ 
ciei  inferior  superiore  opacior  apparet,  quod 
■  forsan  accidit  particularum  fluidi  crassiarum 
capsulae  ad  imum  depositione. 

Dom.  Pott"^  opinatus  est  judicium  de  ca¬ 
taractae  natura,  ex  colore  ejus  tantum  non 
esse  ferendum  ;  nam  singulas  cataractae  len¬ 
ticularis  species,  et  colorum  omnium,  vide¬ 
rat  :  multum  cataractae  exiguitati,  et  iridis 
gradili  mobilitatis  tribuebat,  ex  his  juste 
concludens  eventum  cataractae  firmitatis 
praesagiri,  et  contra.  Porro  occipitis  dolo¬ 
rem,  praesertim  firmam,  aut  comitari  aut  an¬ 
tecedere  putavit,  ac  subito  invasisse  j  dum 
aliae  tardius  saepissimeque  sine  dolore. 

Cataracta  Membranacea  Perfecta  rarissi¬ 
me  nisi  in  compositione  existit.  Si  in  statu 
pupillae  dilatatissimo  cataracta  eandem  pror¬ 
sus  faciem  exhibeat,  lensque  justo  nec  major 
nec  minor  appareat ;  si  res  ante  oculos  positas, 
aeque  ac  has  oblique  sitas  aeger  videat  j  quin- 
etiam,  si  visus  non  magnopere  alienetur, 
quamvis  morbus  per  longum  tempus  inhae¬ 
serit,  eam  cataractam  speciei  hujus  esse  sus¬ 
picemur,  lentemque  ipsam  incolumem  esse. 


*  Pott’s  Works  by  Earle,  vol.  iii,  p.  146. 

Cataractae  Compositae,  cum  in  species  dis¬ 
tributionem  peculiarem  nullam  requirent, 
ita  neque  ullam  descriptionem  sibi  propriam 
poscunt  ;  magisque  quia  perfectissima  hujus 
aevi  chirurgia  cataractae  omnes  lenticulares, 
utpote  compositae,  tractantur. 

Cataractae  Congenitae  sectione  praeceden¬ 
te  satis  sunt  descriptae.  Cum  a  diebus  natali¬ 
bus  adsint,  hoc  sane  solum  nostram  de  iis 
notitiam  certissimam  reddere  sufficit  :  omni 
tempore  unam  ab  altera  facillime  agnosci¬ 
mus,  lenticulare  in  statu  pupillae  dilatatissi- 
mo  faciem  gibbam  cum  nigra  planissima' 
corona  circa  nucleum  habente  ;  dum  in 
membranacea,  tota  facies  plana  perfecte  et 
coloris  unius  est. 


I 

CATARACTARUM  CAUSAE. 

Omnis  aetatis,  constitutionis,  sexusque  ho¬ 
mines  cataractis  obnoxii  sunt  ;  sed  ii  post 

mediam  aetatem  magis  quam  juniores  ;  ii 

/ 

etiam  quorum  oculi  ardoribus  vehementibus 
permultum  exponuntur,  ut  vitrarii  ac  fabri 
ferrarii,  &c.  prae  aliis.  Vi  externa  nunc  ite- 
rumque  producuntur ;  sed  multae  sine  causa 
ulla  evidente  aggrediuntur. 

Quod  refert  ad  causam  cataractarum  proxi¬ 
mam,  praeter  hypotheses  ineptas  nihil  habe¬ 
mus.  Horum  revera,  ac  omnium  fere  mor¬ 
borum,  causa  proxima,  utcunque  acriter  dis¬ 
putata,  ultra  hominum  investigationem  poni 
mihi  videtur :  igitur  aut  in  arenam  descen¬ 
dere,  aut  de  ea  aliquid  dicere  nolo. 

DIAGNOSIS. 


Prorsus  supervacaneum  esset  species  ca¬ 
taractarum  diversas  distinguendi  modum  hic 
repetere. 

An  cataracta  amaurosi  conjungitur,  necne, 
difficile  at  utile  est  cognitu.  Si  lucem  a  te¬ 
nebris  aeger  facile  distinguit,  eam  non  adesse 
in  statu  vehementi  evidens  est ;  enim  quam¬ 
vis  eousque  valeat,  levis  retinae  paralysis  sit. 
Ubi  in  statu  pupillae  dilatatissimo  lucem  dis¬ 
cernere  nequit,  non  ratio  deest  cur  compli¬ 
cationem  talem  timeamus  :  nihilominus,  si 
cataractae  mollis  lenticularis  speciem  prae¬ 
beat,  in  his  etiam  retinam  esse  sanam  sus¬ 
picemur  :  at  si  firmam  lenticularis  manifeste 
esse  apparet  cataracta,  et  si  aeger  caecitate 
gravi  simul  opprimitur,  non  dubitandum 
quin  amaurosis  insanabilis  adsit,  etiamsi  iri¬ 
dis  motus  sunt  naturales,  quippe  haec  iridis 

facultas,  quae  olim  sanum  retinae  statum  de¬ 
monstrare  credebatur,  nunc  recte  negligitur ; 
nam  amaurosis  inveteratae  exempla  occur¬ 
runt,  in  quibus  motiones  ejus  omnino  natu¬ 
rales  erant  *  Ista  cataractae  mollis  lenticu¬ 
laris  facultas,  qua  pupillam  dilatat,  et  motus 
iridis  hebetiores  reddit,  aliam  praebet  ratio¬ 
nem,  quo  minus  hisce  iridis  motibus  fidem 
adhibeamus  ;  praeterquam  major  existit  diffi¬ 
cultas,  inter  tales  cataractas,  quam  etiam  inter 
alias  cum  amaurosi  conjunctas  dignoscendi. 
Cum  aeger  in  exemplis  talibus  lucem  discer¬ 
nere  possit,  optimum  tunc  discrimen  erit. 

Quoties  inter  totam  faciem  iridis  posterio¬ 
rem,  et  cataractae  capsulam,  accidit  adhae¬ 
sio,  morbus  multiplex  cum  gradu  caecitatis 
magno  producitur;  hoc  statim  belladonnae 
vi  manifestum  evadit,  quia  casum  efficit,  in 


*  Has  oriri,  iride  ab  ganglio  lenticulare  nervos  ducente,  existi¬ 
mat  Wenzell,  dum  ex  uno  nervo  proximum  visus  organum  constat, 
(Ware’s  Wenzell,  p.  48),  talesque  seipsum  vidisse  casus  ait ;  at  opti¬ 
mum  hujus  generis  exemplum  in  “  Critical  Reflections  on  the  Cata- 
ract,”  p.  61,  invenitur. 

quo  duntaxat  pupilla  ea  non  dilatari  potest. 
Adhaesiones  hujus  generis  minores  in  lucem 
proferentur,  pupillam  inordinate  dilatando, 
fixa  iride  in  punctis  iis  ubi  adhaesiones  fac¬ 
tae  fuere. 

Cum  cancro  oculi  conjungatur  cataracta  ; 
capitis  dolores  morbum  perpetuo  praece¬ 
dunt  et  comitantur.  In  his  casibus  pruritus 
vix  et  ne  vix  quidem  ferendus  oculum  et 
partes  ei  vicinas  simul  vexat,  qui  in  dolo¬ 
rem  primo  levem,  postea  pungentem,  lan- 
cinantemque,  et  demum  intolerabilem  tran¬ 
sit. 

A  gradu  1’ungi  haematodis  matura  distin¬ 
gui  potest  cataracta,  fungo  statum  perstan¬ 
tem  pupillae  dilatatae  producente,  et  tu¬ 
more  ejus  fusco,  (qui  pro  cataracta  sumptus 
est)  *  ;  lentis  sedes  primo  profundior  natu¬ 
rali  pone  pupillam  videtur  :  quando  demum 
tam  prope  iridem  venit,  ejus  facies  in  statu 
pupillae  dilatatissimo,  inaequalis  evidenter 


*  Wardrop’s  Obsenotions  on  Fungus  Haematodes,  p.  IJ. 

semper  apparet ;  et  non  raro  vasis  sanguine 
rubro  repletis  interstingui  videtur:  dum,  con¬ 
tra,  cataractae  facies  laevis  est,  neque  vasa 
unquam  in  illa  discernuntur.  Gradus  hujus 
et  morbi  antecedentis  provectiores,  infeliciter 
cataractae  minus  dissimiles  sunt :  et  diagno¬ 
sis  inter  hanc  et  alios  oculi  morbos  aeque 
perspicua  nos  de  iis  verba  facere  vetat. 


PROGNOSIS. 

Medicis  recentioribus,  timores  ac  falsas 
antiquorum  doctrinas  prorsus  spernantibus, 
non  diutius  audimus  de  omnis  cataractae  gra¬ 
du  immaturo,  molliore,  quo  operationem  insti¬ 
tuere  alienissimum  esset;  et  de  maturo,  fir¬ 
miore,  in  quo  necesse  est.  Doctrina  paulo 
antiquior  adhuc  sententias  eorum  tamen  di¬ 
rigit,  qui  unius  oculi  cataractam  attingere 
noluntj  altero  remanente  sano.  Dom;  S» 

CooPER  ab  experientia  tamen  St.  Ives,  Ma¬ 
ter- Jan  et  Wenzel  probavit,  cataractas  istas 
cum  eventu  felicissimo  non  tantum  remotas 
fuisse,  verum  etiam  ostendit  operationem  ea¬ 
rum  maturam,  non  modo  oculo  sano  nil  no¬ 
cere,  ut  hi  putant,  sed  in  hoc  statu  tenere ; 
et  principio  isto  solo,  quo  objectio  niteba¬ 
tur  *,  mirabili  scilicet  inter  oculos  consensu. 

Fausta  tunc  semper  erit  prognosis,  in  om¬ 
ni  casu  in  quo  operationem  facere  licet ;  et 
eos  casus  faustos  nominare  solemus.  Infaus¬ 
ti  contra  operationem  interdicunt ;  ii  scili¬ 
cet,  in  quibus  conjungatur  cataracta  cum 
amaurosi  aut  oculi  cancro ;  nam  quamvis 
aliquis  vel  localis  vel  morbus  generalis,  sicut 
Ophthalmia,  aut  cephalalgia,  vel  liysteria,  vel 
syphilis  adfuerit,  his  operatio  tantum  tar¬ 
daretur. 


*  Critical  Redections  od  the  Cataract,  edit.  Lond.  1805,  p.  71.  et 
sequentia  vide. 


12S 


DE  CATARACTA. 


CATARACTARUM  METHODUS  TRACTANDI. 

Materia  Medica  pro  medicamentis  ad  ca¬ 
taractas  resolvendas  aptis  frustra  explorata 
est.  Electricitas,  cucurbitulae  cum  ferro 
temporibus  calvarioque  admotae  sunt.  Et 
medici  ptyalismo  mercuriali  nequicquam  usi 
sint  ad  hunc  effectum  producendum.  Hy- 
osciami,  flammulae  Jovis,  conii  maculati,  hy- 
drargyrique  submuriatis,  usus  internus  lau¬ 
datus  est ;  sed  haec  quidem  omnia  eventu 
sine  felici  adhibita  fuere.  Chirurgi  hodierni 
cataractas  ullas  sine  operatione  revera  me¬ 
deri  posse  non  putant,  eas  nisi,  quae  subito 
vi  externa  producuntur,  quaeque  nimirum 
naturae  viribus  saepissime  sanantur ;  Dom. 
Ware  *  talium  curationem,  aetheris  ad  ocu¬ 
lum  applicatione  expediri,  affirmat. 


*  Annotat,  ejus  in  Wenrel  on  the  Cataract,  p,  15,  vide. 

Infeliciter  accidit  cliirurgos  (praeconceptis 
opinionibus  saepe  nimis  addictos),  quamvis 
sic  de  utilitate,  et  etiam  de  necessitate  ope¬ 
randi,  a])ud  cataractas  omnes  faustas,  inter 
se  dissentione  sine  ulla  concordant ;  senten¬ 
tias  longe  aliter  habere,  de  operationis  ge¬ 
nere  adhibendo,  unam  ex  duabus  praejudicia 
anteponendos.  Una,  cairactio^  adhibita  pau¬ 
cis  ;  cujusque  non  intentionem  habeo  in  hoc 
opusculo  disserere  :  altera,  couchu/g,  fere  ab 
omnibus,  nec  immerito,  magno  pretio  aesti¬ 
matur  ;  de  qua  igitui'  (quia  mihi  etiam  pla¬ 
cet),  et  de  ejus  varietatibus,  in  sequentibus 
tractare  convenit. 

Donec  de  oculorum  morbis  liber  Professo¬ 
ris  ScAUPAE  in  lucem  edebatur,  omnes  cata¬ 
ractarum  species  acubus  rectis  operatae  sunt. 
Nuper  vero  acus  *  ab  eo  proposita  in  prioris 
locum  suffecta  est ;  quae  pertenuis  est,  taii- 
toque  roboris  praedita,  ut  oculum  sine  fran- 


•  In  delineatione  Figuram  I,  vide. 

gendi  periculo  intret  ;  et  extremitas  ejus 
lente  curvata  acumine  acutissimo  terminat ; 
in  lateribus  aciebus  duabus  finita  est ;  ab  his 
ad  concavitatis  centrum  planae  duae  obii- 
quae  extenduntur,  et  hic  lineam  modice  ele¬ 
vatam  formant ;  quae  cum  aciebus  usque  ad 
acumen  acus  simul  continuantur  ;  manu¬ 
brioli  cujus  facies  in  parte  extremitatis,  ad 
dorsum  congruente,  eburnea  signatur.  Haec 
scleroticam,  aeque  facili  ac  ejusdem  ro¬ 
boris  recta,  penetrat.  Ubi  caute  introduci¬ 
tur,  inter  iridem  lentisque  capsulam  sita  est  \ 
priorem  versus  dorso,  et  contra  ipsam  cata¬ 
ractam  acie  inclinata  ;  in  quam  eum  impel¬ 
lere  profunde  motus  levis  sufficit.  Chirur¬ 
gus  capsulam  hoc  instrumento  facile  lacerare 
queat  \  et  tunc  cataractam  transfigens  ex  vi¬ 
sionis  axi  dirigat,  tutoque  in  humorem  vi- 
treum  deponat.  Cataractae,  et  membrana¬ 
ceae,  et  molles  lenticulares  in  fragmenta  par¬ 
vula  eo  confringantur ;  opeque  ejus  acumi¬ 
nis  in  carneris  humoris  aquosi  anteriorem, 
sine  periculo  iridem  laedendi  per  pupillam 

dirigantur.  Hoc  instrumentum  Professor 
Italicus  verbis  fere  hisce  describit,  commcn- 
datque  :  in  ejus  libro  objectiones  attentione 
dignae  contra  acum  rectam  inveniuntur*. 

Ubicunque  operatio  conching  in  adulto  per¬ 
agenda  est,  sedeat  in  luce  modica  oportet, 
super  sellam,  cujus  dorsum  caput  ad  susti¬ 
nendum  satis  altitudinis  habet ;  (nam  quam 
ministri  pectus,  haec  firmior  est)  ;  tali  mo¬ 
do  autem,  ut  lucis  radii  in  oculum  e  latere 
cadant  ;  et  cum  altero  etiam  oculo,  sive 
sano,  sive  morbido,  panno  obducto,  ut  motus 
per  consensum  oculi,  in  quo  operatur,  evite¬ 
tur,  ne  operationem  impediat.  Chirurgus, 
his  peractis,  et  ad  ea,  quae  admonuit  Luc as, 
probe  advertens,  “  (The  principal  cautioni 
required  in  couching  are,  not  to  wound  the 
iris  or  ciliary  processes,  and  not  to  attempt 
too  much  at  one  operation)  t,”  super  sedile 
aegri  altius  sedere  debet ;  genuque  ad  altitu- 


•  Scarpa  on  Diseases  of  the  Eye,  by  Briggs,  p,  367,  et  seq> 
f  Medical  Obwrvations  and  Inquirics,  voL  vi,  p.  256. 

dinem  idoneam  elevando,  ope  scabelli  sub 
pede  positi;  cubitum  sustinere  in  id,  ut  ma¬ 
num  firmiorem  reddat,  oportet.  Nunc  aegri 
caput  firmiter  contra  sellae  dorsum  adjuva- 
tore  retinendum  est ;  qui  palpebram  ejus  in» 
feriorem,  tempore  eodem  indice,  deprimere 
debet ;  dum  ipse  chirurgus,  si  in  oculum  si¬ 
nistrum  operaturus,  acum  Scarpae  manu 
dextro  prehendens,  elevatoremque  Pellier* 
in  sinistro,  (nam  in  oculo  dextro  si  efficitur 
operatio,  tunc  eum  in  manu  sinistro  acum 
tenere,  elevatoremque  in  dextro  oportebit), 
palpebra  superior  eo  colligenda  est,  et  firme 
contra  spinam  superciliariam  retinenda:  nunc 
chirurgus  annulum  digitum  et  minimum  ma¬ 
nus  acu  armati  super  aegri  tempus  reponens; 
et  ipsum  acum,  cum  manubriolo,  ut  calamus 
scriptorius,  ad  aegri  tempus  parallelo,  dorso 
proclivi,  et  acumine  retro  tenens ;  scleroti- 
cam  transfigat,  (postea  oculum  aeger  erga 
canthum  ejus  internum  verterit),  digiti  parte 


*  In  delineatione  Figuram  IV,  vide. 

quinta  pone  corneae  marginem,  inter  hanc 
externumque  canthum  *.  Oculi  globum  in¬ 
trans  instrumentum  ad  cataractae  cacumen 
fertur  ;  cjuae  cum  ejus  dorso  paululum 
deprimi  debet,  ut  inter  capsulam  corpus¬ 
que  ciliare,  acus  extremitati,  sine  eorum  al¬ 
terutrius  vulnere,  transitum  faciliorem,  det. 
His  effectis,  et  acus  acumine  per  pupillam 
apparente,  caute  cum  acumine  reclinato 
sub  marginem  pupillae  interiorem  dirigenda 
est,  donec  fere  cataractae  finem  ulteriorem 
tetigit;  in  quam,  chirurgo  instrumenti  ma¬ 
nubriolum  erga  seipsum  trahente,  impella¬ 
tur  ;  et  ita  de  cataracta,  qua  specie  sit,  judi¬ 
caret. 

Si  cataracta  firma  sit,  instrumentum  a- 
deo  resistet,  ut  ab  eo  deprimatur.  Nunc 
chirurgus  acus  manubriolum  seipsum  versus 


•  Si  sclerotica  digiti  parte  quinta  propius  corneae  transfigitur, 
proceswum  ciliarem  vulnerandi  permagnum  periculum  erit;  et  arte¬ 
riam  ciliarem  longam  evitandi  causa,  infra  pupillae  diametrum 
transversum  tranfigi  debet ;  nam  hoc  vulneratum  vas,  tantam  sangui¬ 
nis  profusionem  ejiciat,  et  chirurgum  adeo  impediat,  ut  etiam  ope¬ 
rationem  differre  cogeretur. 


E 


3^1* 


DE  CATARACTA. 


gerens,  late  capsulam  lacerabit ;  et  cum  acu¬ 
mine  circuli  arcum  formans,  cataractam  in 
humorem  vitreum  profunde  obruet,  (ubi 
brevi  solvatur,  absorbeaturque  *).  Nunc  per¬ 
lucidus  oculus  pone  pupillam  apparebit ;  et 
acu  in  situ  retenta,  donec  portiones  nullas 
capsulae  opacae  pone  pupillam  appareant, 
chirurgus  certior  factus  fuerit,  quae  in  ca¬ 
meram  humoris  aquosi  propelli  requirent  ; 
acui  rotationem  dabit,  qua,  ea  a  cataracta 
extricata,  ejus  manubriolum  revertendo  ad 
aegri  tempus,  eam  ex  oculo  detrahere  de¬ 
bet  t.  At  si  cataracta  mollis  lenticularis 
sit,  non  locum  mutabit,  quando  eam  pene¬ 
trat  acus,  quia  ejus  substantiam  facile  intrat. 
Nunc  chirurgus,  non,  ut  in  ultimo,  circuli 
arcum  formabit  j  sed  erga  aegri  tempus 
acus  manubriolum  reclinabit,  ita  ut  acu- 


*  Scarpa  oculorum  trium  dissectionis,  et  Pott  unius,  quae  hoc  pro¬ 
bant,  mentionem  fecerant.  Scarpa  on  Diseases  of  the  Eye  by  Briggs, 
pag.  362  j  and  Pott’s  Works  by  Earle,  vol.  iii,  p.  159. 

f  Cum  paucis  haud  magnis  differentiis,  hic  Professoris  Italici 
sit  modus.  Scarpa  on  Diseases  of  the  Eye  by  Briggs,  pag.  374, 
et  seq. 

minis  dorsum  iterum  per  pupillam  in  con¬ 
spectum  redeat.  Nunc  erit  consilium,  pri¬ 
mum  capsulam  late  lacerare,  quod  acus 
acumine  peragere  non  difficile  erit  ;  cum¬ 
que  tantum  ejus  laceraverit,  ut  nulla  pars 
remanentis  ejus  circuitus,  ultra  pupillam,  ubi 
dilatatur,  pergat,  tunc  cataractam  crebris 
et  ictibus  levibus  perfringere  ;  et  vel  in  situ 
naturali,  ut  fragmenta  remanentia,  sinere, 
aut  in  cameram  humoris  aquosi  anteriorem 
portiones  majores  propellere,  ubi  citius,  ut 
dicit  ScAiiPA,  quam  in  camera  ejus  poste¬ 
riore  absorbentur  *.  Ab  situ  tamen  pone  iri- 
dem,  temporis  progressu,  prorsus  evanescere 
inveniuntur  t.  At  si  cataracta  fluida  lenticu¬ 
laris  sit,  ubicunque  acu  penetratur,  fluida 
ejus  lactea  per  humoris  aquosi  cameras  ef¬ 
fundetur  ;  sic  ut  ab  chirurgi  visu  iridem  et 
acum  prohibeat.  Sub  his  conditionibus, 
una  cum  Saunders  ex  oculo  acum  extra- 


•  Scarpa  on  Discases  of  the  Eyc  by  Briggs,  pag.  364, 
f  Pott’s  Works  by  Earle,  voL  iii,  pag.  156. 

^  Saunders  on  Diseases  of  the  Eve  by  Farre,  pag.  144. 

here  optimum  existimo  ;  et  donec  statum  ejus 
perlucidum  humor  aquosus,  fluidi  effusi  ab¬ 
sorptione,  recuperaverit,  operationem  differ¬ 
re.  Hoc  plerumque  hebdomada,  diebusve 
duodecim  accidit  ;  et  erit  tunc  cataractae 
congenitus  membranaceus  status,  quae  ope¬ 
ratione  in  speciem  eam  sanabitur. 

Cataractae  Membranaceae,  an  perfectae 
an  imperfectae,  operatione  eadem,  ac  firmae 
lenticulares,  tractantur.  Cum  lens  revera 
sub  his  sana  est,  si  fieri  potest,  servari  de- 
bef  dicatur.  Qui  hoc  conari  velint,  acu 
ScARPAE,  modo  supra  commemorato,  in  ocu¬ 
lum  introducto,  capsulae  opacae  portionem 
circularem,  magnitudine  pupillam  dilatatam 
adaequantem  facile  dissecant,  eamque  in 
cameram  humoris  aquosi  anteriorem  pro¬ 
trudant.  Rationes  gravissimae  tamen  ope¬ 
rationem  contra  talem  existunt ;  nam,  ut  ni¬ 
hil  dicam  de  lente  opaca  evadente,  ab  ea 
denudata,  in  eam  humoris  aquosi  actione, 
aut  etiam  solutione  in  ea,  non  dubitandum 
sit,  quin  lens  ita  denudata,  ubicunque  caput 


DE  CATARACTA. 


37 


aut  oculus  ipse  velocitate  ulla  insolita  mo¬ 
vetur,  a  capsula  antrorsum  salleret  ;  et  ita 
iridis  inflammatio,  cum  pupilla  occlusa,  ejus 
sequela,  produceretur  ;  aut  etiam  oculi  par¬ 
tis  internae  suppuratio,  atque  destructio. 

Cataracta  Congenita  Lenticularis.  Aegri 
pupilla  belladonna  dilatata,  supinus  in  men¬ 
sam  fenestrae  objectam  jacere  debet  ;  oculo, 

• 

in  quo  operatur,  longius  ex  luce  remoto  ;  et 
in  hac  positura  numero  adjuvatorum  idoneo 
firme  teneri  debet  ;  quorum  unus  caput 
ejus  tantum  cohibebit;  id  ita  tenens,  ut  non 
chirurgum  manibus  impediat  ;  dum  indice 
palpebram  inferiorem  simul  deprimet.  Ipse 
chirurgus  pone  pueri  caput  in  sella  alta  se¬ 
dens,  sub  superiorem  elevatoris  Pellier  ar¬ 
cum  introducat,  et  in  eum  modice  premens, 
quia  assiSue  in  aegris  talibus  volvit  *,  oculum 
immobilem  reddat :  Nunc  recta  Saunders 
acu  t  corneam  penetrabit,  tam  prope  ad  ejus 


•  Saunders  on  Diseases  of  tlie  Eye,  by  Farwi,  p.  xviii, 

% 

f  In  Delineatione  Figuras  II  et  III  ride. 

sclerotica  junctionem,  ut  transire  iridi  paral* 
lelam  sine  ejus  laesione,  facies  acus  planam 
admitteret.  Acu  sic  ad  cataractam  admota, 
ejus  capsula  incisione,  linea  in  longitudine  di¬ 
vidi  debet  *  ;  cataracta  seipsa  nunc  et  profun¬ 
de  et  libere  est  penetranda  per  totum  inci¬ 
sionis  tractum  :  Tunc  extrahitur  acus,  et  tem¬ 
pore  aut  longiore  aut  breviore  mutabitur  ca¬ 
sus  in  unum  cataractae  membranaceae  con¬ 
genitae  similem.  In  qua  specie,  gradibus  ul¬ 
timo  dictis  praecedentibus  peractis,  et  acu 
cataractae  centrum  attacta,  (quod  saepe  len¬ 
tis  pristinae  squamo  occupatur  t,)  huic 
puncto  operationes  suas  coerceret  chirurgus : 
ibi  lente  operans,  dpnec  in  ejus  centro  prae¬ 
cise  foramen  acus  acumine  efficeret  :  hoc 
perfecto  motionem  similem  circa  ejus  circui¬ 
tum  continuet,  donec  cataractae '  tantum  de¬ 
leverit  ut  visus  ab  ejus  circuitu  permanente. 


*  Capsulae  a  Saunders  portionem  destruere  circularem  monemur, 
(ejus  a  Farre  oper.  p.  1 42.  vid.)  ;  at  cum  illo  in  hoc  assentiri  non  pos¬ 
sum,  quia  lentis  antrorsum  salientis  post  talem  dissectionem  permag¬ 
num  fore  periculum,  puto. 

f  Saunders  on  Diseases  of  the  Eye,  by  Farre,  p.  1 45. 

in  statu  pupillae  dilatato,  non  vitiabitur  ;  acu 
tunc  caute  extracta,  operatio  finietur  *. 

Operatio  secunda  in  cataractam  fluidam 
lenticularem,  et  operatio  in  cataractam  auc¬ 
torum  secundariam,  si  occurreret;  (quae  non 
revera  accideret,  modo  ad  operationes  supra 
descriptas  peragendas  attentio  adhibita  fue¬ 
rit,)  modo  eodem,  ut  ea  proxime  descripta, 
instituenda  ;  cum  hoc  attamen  discrimine, 
quod,  cum  in  adultum  efficitur  operatio,  eum 
cohiberi  situ  supino  non  necesse  erit.  Ut 
hae  operationes  optatum  eventum  habeant, 
necesse  est  in  membrani  centro  foramen 
efficere,  antequam  vulneratur  ejus  circui¬ 
tus  ;  nam  si  hoc  accideret,  difficillimum  fo¬ 
ret  foramen  in  situ  apto  formare,  in  ejus 
centro  scilicet,  pone  pupillam  accurate  ;  ut 
membranae* portio  tali  vulnere  liberata  omne 
conamen  acus  acumine  factum  eam  prehen- 


•  Hic  fere  est  modus  a  Saunders  institutus,  cataractas  et  len¬ 
ticulares  et  membranaceas  congenitas  tractandi.  Saunders  oa  Dis- 
rases  of  the  Eye,  by  Farre,  a  pag.  150  ad  140. 

(Iere  effugeret  *.  In  hoc  statu  ab  operatione 
desistere  cogeretur  chirurgus,  donec  inflam¬ 
matione  adhaesiva  portio  sejuncta  membra¬ 
nae  circumjacenti  iterum  annexa  fuerit ; 
quum  demum  cura  majore  operationem  red¬ 
integrare  debet. 

Si  post  operationum  ullam  antecedentium 
inflammationis  gradus  vehemens  supervene¬ 
rit,  venaesectionis  ope,  hirudinum,  reme¬ 
diorumque  purgantium  et  diaphoreticorum, 
denique  ratione  antiphiogistica  ad  aegri  con¬ 
stitutionem  adaptata,  est  vincendus.  Re¬ 
vera,  nisi  inflammationis  talis  accessio,  ni¬ 
hil  aliud  earum  eventum  secundum  frustrari 
queat.  Utqiie  eam  perstudiose  caveamus,  ae¬ 
grum  ad  cibum  parcum  cohibere  oportet,  et 
ante  et  post  eflTecta  sunt :  vespere,  ante  ha¬ 
rum  ulla  peragenda  est,  sodae  phosphate  ae¬ 
gri  alvus  dejiciatur ;  si  opus  est,  enema  inji¬ 
ciatur;  et  si  humoribus  abundat,  sanguis, 
mane  proxima,  ex  rivo  pleno  emittatur.  Cum 


*  Saunders  on  Diseases  of  the  Eye,  by  Farre,  p.  145. 

umbra  tantum  supra  oculos,  quia  eos  multum 
velare  malum  est,  post  operationem  aegrum 
in  camera  obscura  detinere  oportet :  mane 
nocteque  oculus  lavari  debet,  aqua  tepida  cum 
lacte  mista,  spongiae  mollis  ope,  quod  mate¬ 
riam  glutinosam  cilii  tarsique  prorsus  tollit  *. 
Tribus  aut  diebus  quatuor  ex  lecto  surgat 
aeger,  si  signa  infausta  nulla  institerint  ;  et 
in  cameram  gradatim  admittatur  lux,  do¬ 
nec  diebus  paucis  oculus  diem  clarum  ferre 
valeat  ;  et  nunc,  si  cataracta  adsit  altera, 
eam  amovere  tempus  est.  A  quibusdam 
sane,  cataractas  duas  tempore  eodem  remo¬ 
vere  admoniti  sumus  :  perpauci  tamen  huic 
assentiunt  ;  sed,  ut  hoc  praetermittam,  evi¬ 
dens  est,  cum  inter  oculos  consensum  tan¬ 
tum  videmus,  inflammationis  vehementis  in- 
gredientis  multo  gravius  instare  periculum, 
post  cataractas  duas  sublatas,  quam,  post  ope¬ 
rationem  unam,  accidere  potest. 


*  Scarpa  on  Diseases  of  tbe  Eye,  by  Briggs,  p.  390. 

Videtur  itaque  cataractam  omnem  faustam 
ab  operatione  couching  tolli  posse  ;  et  ca¬ 
sum  multiplicem,  quo  in  membranam  unam 
pone  pupillae  marginem  iris  capsulaque  ac¬ 
creverint,  modo  sequente,  ut  puto,  tracte¬ 
tur;  (nam  quod  ad  adhaesiones  inter  has  le¬ 
viores  attinet,  aut  ante  operationem,  belladon- 
nae  applicatione  frequente,  eas  superemus, 
aut  ubi  operamur  cum  acus  acumine).  Gra¬ 
dibus  primariis  peractis,  modo  per  corneam 
antea  dicto  acum  Saunders  introducens  chi- 

■f 

rurgus,  capsulam  prope  a  margine,  et  per 
pupillae  circuitum,  ne  iridem  vulneret  ca¬ 
vens,  dissecet:  nunc  acus  acumine,  portionem 
capsulae  circularem  hac  dissectione  disjunc¬ 
tam  elevare,  et  eam  in  cameram  humoris  a- 
quosi  anteriorem  deponere  debet  ;  deinde 
acus  acumen  adversus  cataractam  dirigens, 
ejus  structuram  perfringere,  ad  magnitudi¬ 
nem  tantam,  uti  per  pupillam  licebit,  oportet ; 
et  tunc  modo  solito  acum  extrahere  Vi- 

*  In  hac  operatione  per  corneam,  nulla  utimur  belladonna,  ne  iris 
capsulae  sectione  liberata,  et  sese  subito  dilatans,  efSceret  ut  sali¬ 
ret  lens  antrorsum. 


DE  CATARACTA. 


13 


sum  restaurare  in  hujus  generis  casibus,  ope¬ 
rationibus  tribus  (juatuorve  talibus,  spera¬ 
rem  ;  nam  hacc  est  Saunders  modi  imitatio 
contra  cataractas  perlectas  lenticulares,  quas, 
tribus  aut  quatuor  operationibus  ad  eam 
proxime  descriptam  similibus  removere  pos¬ 
se,  invenit  *. 

Capitis  hujus  ultimi  fere  omnia  cum  Scak- 
TAE  et  Saunders  sententiis  consentiunt.  Ab 
iis  certe  rebus  multis  ac  non  parvulis  dissentire 
ausus  sum  ;  et  sane  haud  arroganter,  sed  tan¬ 
tum  sub  eruditorum  emendatione,  (qui  hujus¬ 
modi  opuscula  conscribenda  praecipiunt,)  si 
erravisse  mihi  infeliciter  accidit. 


•  Saunders  on  DIseases  of  the  Eye,  by  Farre,  p.  1 68  et  seq. 


FINIS. 


Delineat ionu  E:vplicallo. 

Fig.  I.  Acum  ScARPAE  repraesentat  ,*  et  ‘‘  0  ”  extre¬ 
mitatem  ejus  curvatam,  ut  microscopio  videtur. 
Fig.  II.  Acum  Saunders  repraesentat;  ad  centrum 
ab  manubriolo  rotunda  est ;  ad  acumen  usque  ab 
hoc  gradatim  in  faciebus  duabus  opponentibus  pla¬ 
na  fit,  ita  ut  pertenuis  facilisque  flectu  fiat  apicem 
versus  :  in  lateribus  acies  duas  secantes  habet,  quae 
paululum  ultra  extremitatis  angulos  extenduntur  *, 
ab  acumine  ad  manubriolum  leviter  augetur  ;  et 
in  manubrioli  facie  ebur  etiam  inseritur,  quae  cum 
facie  plana  acus  unius  lateris  congruet,  ut  ab  latere 
in  Fig.  III.  videtur. 

Fig.  lY.  Elevator  Pellier,  ut  a  Saunders  usui  ap¬ 
tior  redditur,  quia  magnitudine  differunt  arcus, 
flexusque  eorum  non  tam  magni,  ut  olim  ;  ergo 
instrumentum,  dum  satis  aptum  ad  operationes  per 
scleroticam  sit,  peridoneum  ad  eas  per  corneam 
fit. 

In  figuris,  instrumenta  satis  ampla  ad  operationes 
perficiendas  videntur  :  notandum  est  etiam  acus,  non 
puncturam  quidem,  at  incisionem,  propter  acies  ea¬ 
rum  acutas  efficere. 

